DA Den Europæiske Unions Tidende C 170/5

DEN BLANDENDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET TIRSDAG DEN 20. DECEMBER 2016

(2017/C 170/02)

Indhold

1. Erklæring fra Lukáš Parízek, statssekretær i ministeriet for udenrigspolitiske og europæiske anliggender (Slovakiet), formand for EU-Rådet 5

2. Erklæring fra Lindsay F.P. Grant, minister for turisme, international handel, erhvervs- og forbrugeranliggender (Saint Kitts og Nevis), formand for AVS-Rådet 5

3. Spørgsmål til Rådet 6

4. Drøftelse med Rådet — catch-the-eye 6

5. Forfatningsmæssig begrænsning af præsidenters embedsperiode 6

6. Tilbagemeldinger fra workshoppernes — catch-the-eye 7

7. En fælles indsats for at gennemføre miljødimensionen af 2030-dagsordenen og Parisaftalen vedrørende klimaforandringer 7

8. Ulovlige finansstrømmes indvirkning på udviklingsfinansiering 7

9. Samhandelens rolle i opfyldelsen af målene for bæredygtig udvikling 8

PROTOKOL FRA MØDET TIRSDAG DEN 20. DECEMBER 2016

(Mødet åbnet kl. 9.20)

FORSÆDE: Cécile Kashetu KYENGE

Medformand

1. Erklæring fra Lukáš Parízek, statssekretær i ministeriet for udenrigspolitiske og europæiske anliggender (Slovakiet), formand for EU-Rådet

Lukáš Parízek, statssekretær i ministeriet for udenrigspolitiske og europæiske anliggender (Slovakiet), formand for EU-Rådet, fremhævede Den Blandede Parlamentariske Forsamlings vigtige rolle i at fremme demokratisk legitimitet og tilsikre partnerskabets mangfoldighed og styrke. Han fokuserede på udfordringerne forude og glædede sig over, at AVS-landene var enige i prioritering, som EU har givet 2030-dagsordenen for bæredygtig udvikling.

Klimaændringer, samspillet mellem sikkerhed og udvikling, migrationspolitik, demografiske tendenser og ungdom var yderligere emner, som blev dækket af formanden, som også understregede behovet for at reformere de fælles institutioner for derved at kunne løse nye problemer og gøre en fælles indsats på grundlag af principperne om solidaritet, partnerskab og medansvar.

2. Erklæring fra Lindsay F.P. Grant, minister for turisme, international handel, erhvervs- og forbrugeranliggender (Saint Kitts og Nevis), formand for AVS-Rådet

Lindsay F.P. Grant, minister for turisme, international handel, erhvervs- og forbrugeranliggender (Saint Kitts og Nevis), formand for AVS-Rådet, redegjorde for AVS-rådets drøftelser om forbindelserne mellem AVS og EU efter Cotonouaftalens udløb. Mens der havde fundet vigtige geografiske og politiske ændringer sted, blev udryddelse af fattigdom og fremme af bæredygtig udvikling fortsat prioriteret. AVS-Rådet havde haft deres første drøftelse om en fælles meddelelse fra Kommissionen og Unionens højtstående repræsentant for udenrigsanliggender og sikkerhedspolitik om et fornyet AVS-EU-partnerskab og ville nøje overveje over det. Han fremhævede også AVS-landenes fortsatte engagement i forholdet til EU og vilje til at forblive forenet som en gruppe.

3. Spørgsmål til Rådet

Der var stillet 14 spørgsmål til AVS-Rådet og 17 til EU-Rådet.

Lindsay F.P. Grant besvarede på vegne af AVS-Rådet følgende spørgsmål og tillægsspørgsmål:

Spørgsmål 6 af Julie Ward om fødevaresikkerhed og ernæring med specifik henvisning til kvinder og piger

Spørgsmål 9 af Arne Lietz om Panama-papirerne

Spørgsmål 11 af Maria Lidia Senra Rodríguez om medlemsstaternes deltagelse i oprettelsen af en juridisk bindende traktat om selskaber og menneskerettigheder og om en international strafferetlig domstol for selskaber.

Spørgsmål 14 af David Martin (erstattet af Maria Arena) om den politiske situation i Den Demokratiske Republik Congo.

Forfatterne til spørgsmål nr. 1, 2, 3, 4, 5, 7, 8, 10, 12 og 13 var ikke til stede.

Lukáš Parízek besvarede på EU-Rådets vegne følgende spørgsmål og tillægsspørgsmål:

Spørgsmål 17 af Cécile Kashetu Kyenge om udviklingen i Den Centralafrikanske Republik.

Spørgsmål 20 af David Martin (erstattet af Maria Arena) om den politiske situation i Den Demokratiske Republik Congo

Spørgsmål 24 af Maria Lidia Senra Rodríguez om medlemsstaternes deltagelse i oprettelsen af en juridisk bindende traktat om selskaber og menneskerettigheder og om en international strafferetlig domstol for selskaber

Spørgsmål 25 af Teresa Jiménez-Becerril Barrio om børnearbejde i Benin

Spørgsmål 29 af Julie Ward om fødevaresikkerhed og ernæring med specifik henvisning til kvinder og piger

Spørgsmål 31 af Inama Nkenguzamateka (Burundi) om det ulige partnerskab mellem AVS og EU.

Forfatteren af spørgsmål nr. 19 havde ingen tillægsspørgsmål.

Forfatterne af spørgsmål nr. 15, 16, 18, 21, 22, 23, 26, 27, 28 og 30 var ikke til stede.

4. Drøftelse med Rådet — catch-the-eye

Indlæg: Anneli Jäätteenmäki, Anna Záborská, Davy Yama (Den Centralafrikanske Republik), Babiker Mohamed Toum (Sudan), Arne Lietz, Julie Ward, Catherine Bearder, Magnus Kofi Amoatey (Ghana), Joachim Zeller, Bodil Valero, Mariya Gabriel og Cécile Kashetu Kyenge.

Spørgsmålene dækkede en lang række emner, herunder EU-medlemsstaternes forpligtelser til at sikre sammenhæng i udviklingspolitikken og den officielle udviklingsbistand, EU-samarbejdet med Sudan og den Centralafrikanske Republik, EU's plan mod ulovlig handel med vilde dyr og planter, fragmenteringen af EU's udviklingsbistand og initiativer inden for lovlig migration.

FORSÆDE: Louis MICHEL

Medformand

5.

Forfatningsmæssig begrænsning af præsidenters embedsperiode

Udvalget om Politiske Anliggender

Medordførere: Ignazio Corrao og Tulia Ackson (Tanzania)

Tulia Ackson (Tanzania) forelagde betænkningen og gjorde kort rede for AVS's holdning til emnet.

Indlæg: Pally Iriase (Nigeria), Joachim Zeller, Cécile Kashetu Kyenge, Mohamed Youssouf Goumaneh (Djibouti), Anneli Jäätteenmäki, Tesfaye Daba Wakjira (Etiopien), Uladi Mussa (Malawi), Bodil Valero, Ahamada Soukouna (Mali), Mohamed El Mokhtar Zamel (Mauretanien), Louis Aliot, Amadou Dioffo (Niger), Amos Fish Mahlalela (Sydafrika), Mariya Gabriel, Louis H. Straker (Saint Vincent og Grenadinerne), Juan Fernando López Aguilar, Jacob Oulanyah (Uganda), Tadeusz Zwiefka, Ibrahim Rassin Bundu (Sierra Leone), Carlos Zorrinho, Dariusz Rosati, Derek Vaughan og Kristin de Peyron (EU-Udenrigstjenesten).

Medlemmene var enige om, at forfatninger er udtryk for folkets vilje, og at de derfor skal respekteres men kan ændres, hvis dette er folkets vilje, herunder med hensyn til spørgsmålet om begrænsning af præsidenters embedsperiode. Flere medlemsstater understregede dog, at sådanne ændringer skulle gælde for fremtidige, men ikke for siddende præsidenter. Nogle medlemmer udtrykte deres støtte til en begrænsning af embedsperioder, men ingen medlemmer anfægtede det enkelte lands rettighed til at vælge sådanne begrænsninger til eller fra.

Tulia Ackson (Tanzania) endte diskussionen.

6. Tilbagemeldinger fra workshoppernes — catch-the-eye

Julie Ward redegjorde for workshoppen om opskalering af små og mellemstore virksomheder (SMV'er) med henblik på jobskabelse og understregede vigtigheden, især i AVS-lande, af at medtage mikrovirksomheder og derfor opfordrede til at tale om MSMV'er, som tegnede sig fire ud af fem nye arbejdspladser, som blev oprettet på verdensplan. For at hjælpe mikrovirksomheder og SMV'er og for at tiltrække investeringer, var der under workshoppen blevet identificeret et antal områder, hvor der skulle sættes ind: mindskelse af bureaukratiet, fremme af regional integration, fremme af uddannelse og kapacitetsudvikling, udnyttelse af den digitale økonomi og teknologi, bekæmpelse af korruption og udbedring af svagheder i infrastrukturen.

Indlæg: Medformand Louis Michel.

Bradly John Felix (Saint Lucia) redegjorde for workshoppen om Kenyas gartnerisektor og understregede den vigtige rolle, som gartneriet spillede for Kenyas økonomi og beskæftigelse. Sektoren eksporterer produkter til hele verden og havde indført høje sociale og miljømæssige standarder. Den stod over for forskellige problemer, for eksempel de høje omkostninger, der er forbundet med udenlandske standarder for plantebeskyttelse. Workshoppen omfattede et kontrolbesøg til blomsterbruget Winchester.

(Mødet udsat kl. 12.47 og genoptaget kl. 15.08)

FORSÆDE: Netty BALDEH

Medformand

7.

En fælles indsats for at gennemføre miljødimensionen af 2030-dagsordenen og Parisaftalen vedrørende klimaforandringer

Drøftelse med Ibrahim Thiaw, vicedirektør for De Forenede Nationers Miljøprogram (UNEP)

Ibrahim Thiaw, viceeksekutivdirektør for De Forenede Nationers Miljøprogram (UNEP), lagde vægt på, at miljøet er grundlaget for menneskeliv på jorden samt for landbrug, fiskeri og i stigende grad energi. Han fremhævede også sammenhængen mellem klimaforandringer og miljøforringelse på den ene side og konflikter, sårbarhed og fattigdom på den anden side. Mens AVS-landene var blandt de mest sårbare over for klimaforandringerne, var der også fordele f.eks. i forbindelse med brug af vedvarende energi og den offentlige transportinfrastruktur. AVS-landene burde forsøge at springe over de rige landes udvikling i denne henseende.

Indlæg: György Hölvényi, Jo Leinen, Catherine Bearder, Maria Lidia Senra Rodríguez, Tesfaye Daba (Etiopien), Michèle Rivasi, Emanuel Alberto Fernandes Barbosa (Kap Verde), Cecilia Ogwal (Uganda), Nicolas Bay, Babiker Mohamed Toum (Sudan), Esmond Edmund Forde (Trinidad og Tobago), Julie Ward, Arne Lietz og Domenico Rosa (Kommissionen).

Medlemmerne fremhævede klimaforandringernes konsekvenser for udviklingslandene, behovet for at investere i den grønne økonomi, for at spare energi og standse tabet af biodiversitet samt for at understøtte de mindst udviklede lande i at afkarbonisere deres fremtidige udvikling.

8.

Ulovlige finansstrømmes indvirkning på udviklingsfinansiering

Udvalget om Økonomisk Udvikling, Finanser og Handel

Medordførere: Theodor Dumitru Stolojan og Michel Kamano (Guinea)

Michel Kamano (Guinea) og Theodor Dumitru Stolojan forelagde betænkningen og gjorde kort rede for oprindelsen af ulovlige pengestrømme og deres indvirkning på udviklingslandes økonomier og samfund. Medlemmerne var overvejende enige om de ulovlige pengestrømmes omfang og oprindelse, nemlig skatteunddragelse og skattesvig, misbrug af interne afregningspriser og forskellige former for organiseret kriminalitet.

Indlæg: Mara Thompson (Barbados), György Hölvényi, Pally Iriase (Nigeria), Neena Gill, Louis Michel, Mohamed Y Goumaneh (Djibouti), Joyce Laboso (Kenya), Maria Lidia Senra Rodríguez, Michèle Rivasi, Amos Fish Mahlalela (Sydafrika), Andre Misiekaba (Surinam), Cecilia Ogwal (Uganda), Dariusz Rosati, Bogdan Brunon Wenta, Juan Fernando López Aguilar, Agustín Diaz de Mera og Domenico Rosa (Kommissionen).

Nogle AVS-medlemmer advarede mod at bremse ressourcefattige landes muligheder for at opretholde industrien for finansielle tjenesteydelser. De fleste tilskyndede dog til en fælles international indsats for at lukke juridiske huller, optrappe internationalt samarbejde, drastisk øge gennemsigtigheden i egentlige ejerskab, finansielle strømme og multinationale virksomhedes rapporteringsforpligtelser samt at lette inddrivelsen af ulovlige aktiver. De fælles ansvarsområder for regeringerne i AVS- og OECD-lande og den private sektor blev også fremhævet.

Michel Kamano (Guinea) og Theodor Dumitru Stolojan afsluttede diskussionen.

FORSÆDE: Mara THOMPSON (Barbados)

Medformand

9.

Samhandelens rolle i opfyldelsen af målene for bæredygtig udvikling

Hoveddebat med Mukhisa Kituyi, generalsekretær for De Forenede Nationers Konference for Handel og Udvikling (UNCTAD)

Mukhisa Kituyi, generalsekretær for De Forenede Nationers Konference for Handel og Udvikling (UNCTAD), talte om handel og dens rolle i opnåelsen af målene for bæredygtig udvikling. Han understregede, at handel kan bidrage til at bringe folk ud af fattigdom, såfremt den kombineres med politikker, der fremmer investeringer, opbygger infrastrukturer, bidrager til at reducere uligheder og giver støtte til opfyldelsen af de gældende bestemmelser på eksportmarkederne.

Indlæg: Mmadi Hassani (Comorerne), Daniel Caspary, Carlos Zorrinho, David Campbell Bannerman, Veikko Nekundi (Namibia), Maria Lidia Senra Rodríguez, Amos Fish Mahlalela (Sydafrika), Michèle Rivasi, Juliet Kinyamatama (Uganda), Michael Gahler, Sebastian C. Kopulande (Zambia), Ole Christensen, Bogdan Brunon Wenta, Arne Lietz, Dariusz Rosati, Joachim Schuster, Julie Ward og Alessandro Tonoli (Kommissionen).

Mukhisa Kituyi svarede på indlæggene og spørgsmålene fra talerne og var enig med medlemmerne i, at handel alene ikke i sig selv var tilstrækkeligt til at udrydde fattigdom, at globalisering gjorde det nødvendigt med regler, og at der var et behov for sikkerhedsnet. Han tilskyndede medlemmerne til at spille en førende rolle i at udarbejde politikker, der var i overensstemmelse med målene for bæredygtig udvikling, og til at overbevise folk om ikke at vende internationalt samarbejde ryggen, mens de negative aspekter af globalisering blev nævnt. Nogle medlemmer udtrykte modsatte meninger om fordelene ved global handel og de muligheder, som det gav de fattige lande og AVS-landene, mens de var enige i behovet for at investere i infrastruktur og for, at AVS-landene rykkede op i værdikæden. Flere medlemmer udtalte også, at den globale handelsordning ikke var fuldt ud tilpasset globaliserede økonomier, og nogle kritiserede de internationale handelsregler for ikke at være i udviklingslandenes bedste interesse.

(Mødet hævet kl. 19.19)